CELEX: 62018TN0516
Language: lt
Date: 2018-08-30 00:00:00
Title: Byla T-516/18: 2018 m. rugpjūčio 30 d. pareikštas ieškinys byloje Liuksemburgas / Komisija

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/40
            
         
      2018 m. rugpjūčio 30 d. pareikštas ieškinys byloje Liuksemburgas / Komisija
      
      (Byla T-516/18)
      (2018/C 399/55)
      Proceso kalba: prancūzų
      
         Šalys
      
      
         Ieškovė: Liuksemburgo Didžioji Hercogystė, atstovaujama D. Holderer ir advokato D. Waelbroeck
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu,
               
            
                  —
               
               
                  panaikinti 2018 m. birželio 20 d. Komisijos sprendimą dėl tariamos valstybės pagalbos SA.44888, kurią Liuksemburgo Didžioji Hercogystė suteikė Engie,
               
            
                  —
               
               
                  nepatenkinus šio reikalavimo, panaikinti 2018 m. birželio 20 d. Komisijos sprendimą dėl tariamos valstybės pagalbos SA.44888, kurią Liuksemburgo Didžioji Hercogystė suteikė Engie, tiek, kiek juo nurodoma susigrąžinti pagalbą,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas Sutarties dėl Europos Sąjungos veikimo (SESV) 107 straipsnio pažeidimu, nes Komisija neįrodė, kad nagrinėjamos priemonės yra atrankinės.
               
            
                  2.
               
               
                  Antrasis ieškinio pagrindas grindžiamas SESV 107 straipsnio pažeidimu, nes Komisija neįrodė, kad Engie turi kokį nors pranašumą.
               
            
                  3.
               
               
                  Trečiasis ieškinio pagrindas grindžiamas Europos Sąjungos sutarties (ESS) 4 ir 5 straipsnių pažeidimu, nes Komisija faktiškai paslėptai suderino mokesčius.
               
            
                  4.
               
               
                  Ketvirtasis ieškinio pagrindas grindžiamas 2015 m. liepos 13 d. Tarybos reglamento (ES) 2015/1589, nustatančio išsamias SESV 108 straipsnio taikymo taisykles, ir teisės į gynybą pažeidimu.
               
            
                  5.
               
               
                  Penktasis ieškinio pagrindas, nurodytas kaip papildomas, grindžiamas minėto Reglamento 2015/1589 16 straipsnio pažeidimu, nes Komisija nurodė susigrąžinti pagalbą pažeisdama pagrindinius Sąjungos teisės principus.